ผู้ถือหุ้น SCI ไฟเขียวทุกวาระ ลุยประมูลงานใหม่-รุกเหมืองบิทคอยน์
ผู้ถือหุ้น SCI ถ่ายภาพร่วมกันในงานประชุมผู้ถือหุ้นสามัญปี 65 ไฟเขียวทุกวาระ เดินหน้าประมูลงานใหม่ต่อเนื่อง รวมทั้งรุกขยายลงทุนในธุรกิจเหมืองบิทคอยน์ เพื่อสนับสนุนการเติบโตอย่างมั่นคง
ผู้ถือหุ้น SCI ถ่ายภาพร่วมกันในงานประชุมผู้ถือหุ้นสามัญปี 65 ไฟเขียวทุกวาระ เดินหน้าประมูลงานใหม่ต่อเนื่อง รวมทั้งรุกขยายลงทุนในธุรกิจเหมืองบิทคอยน์ เพื่อสนับสนุนการเติบโตอย่างมั่นคง
5 พ.ค. 2565

นายนพพล มิลินทางกูร ประธานกรรมการ, นายเกรียงไกร เพียรวิทยาสกุล ประธานเจ้าหน้าที่บริหาร พร้อมด้วยคณะกรรมการ และผู้บริหาร บริษัท เอสซีไอ อีเลคตริค จำกัด (มหาชน) หรือ SCI ถ่ายภาพร่วมกันในงานประชุมสามัญผู้ถือหุ้นประจำปี 2565 ในรูปแบบการประชุมผ่านสื่ออิเล็กทรอนิกส์ (E-AGM)
โดยที่ประชุมผู้ถือหุ้นอนุมัติทุกวาระตามที่คณะกรรมการเสนอ ขณะที่ผู้บริหารให้ความมั่นใจ ว่า แนวโน้มผลการดำเนินธุรกิจในปี 2565 คาดว่าจะเติบโตได้ดีกว่าปี 2564 พร้อมเดินหน้าประมูลงานโครงการใหม่ต่อเนื่อง รวมทั้งรุกขยายลงทุนในธุรกิจเหมืองบิทคอยน์ผ่าน บริษัท เอสซีไอ เวนเจอร์ จำกัด หรือ SCIV เพื่อสนับสนุนการเติบโตอย่างมั่นคง